Carri Ginter

Dr. Carri Ginter (PhD) (sündinud 4. aprillil 1978 Tartus) on eesti jurist ja õigusteadlane. Ta on advokaadibüroo Sorainen partner ja vandeadvokaat. Alates 2019. aastast on ta Jean Monnet õppetooli hoidja Tartu Ülikooli õigusteaduskonnas.

Tema peamisteks valdkondadeks on Euroopa Liidu õigus, lepitamine ja vahekohtumenetlus, konkurentsiõigus, intellektuaalomandi õigus, riigihankeseadus.

Haridustee 
Ginter lõpetas 2000. aastal õigusteaduse eriala Concordia Rahvusvahelises Ülikoolis Eestis, 2001. aastal sai ta Stockholmi Ülikooli Euroopa õiguse erialal magistrikraadi (LLM) ning 2008. aastal kaitses doktorikraadi Tartu Ülikoolis teemal "Euroopa õiguse põhimõtete rakendamine Eesti Vabariigi Riigikohtus" (juhendaja Raul Narits). 

Täiendavalt on Ginter õppinud Müncheni Ülikoolis Saksa ja Euroopa õiguse kursusel, Haagi Rahvusvahelise Õiguse Akadeemias rahvusvahelist eraõigust ning läbinud Rootsi Instituudi juhtimisprogrammi juhtide koolituse.

Töökäik 

Carri Ginter oli aastatel 2004–2005 Tartu Ülikooli õigusteaduskonna Euroopa õiguse assistent, 2005–2009 Euroopa õiguse lektor.  Alates 2009. aastast on ta Euroopa õiguse dotsent ning 2020. aastast Eesti Raudtee nõukogu liige.  Ta on Prantsuse saatkonna poolt Eestis nimetatud avocat-conseil’iks.  Lisaks juhib Ginter Euroopa Liidu ja rahvusvahelise õiguse harjutuskohtu kursuseid.

Teadusorganisatsiooniline tegevus 

Ginter on Eesti Advokatuuri, Eesti Juristide Liidu, Eesti Harjutuskohtu Seltsi ning Rootsi Instituudi juhtimisvõrgustiku liige. Ta on ka Eesti Juristide Liidu Euroopa õiguse ühenduse (FIDE Eesti) asutajaliige.  

Ta oli 2015–2016 ajutiselt Tallinna Sadama juhatuse liige, kus pidi põhitähelepanu pöörama hea koostöö tagamisele uurimisasutustega ja isepuhastusprotsesside käivitamisele pärast seda kui ametivõimud pidasid endise juhtkonna kinni väidetava märkimisväärse summa altkäemaksu võtmise eest.  

Ta on olnud tihedalt seotud digitaalse kohtusüsteemi arendamisega (E-toimik) ning läbi viinud palju erinevaid koolitusi, näiteks rahandus- ja keskkonnaministeeriumidele, Riigikontrollile ning kohtunikele.  

Ginter osales ülikooli esindajana Euroopa Stabiilsusmehhanismi vaidluses Riigikohtus ning on koostanud Riigikantseleile analüüsi Next Generation EU kooskõla kohta Euroopa Liidu õigusega.

Tunnustused 

2009, 2012 – Tartu Ülikooli aasta õppejõud  

2013 – Tartu Ülikooli aumärk  

Ginter valiti The Legal 500 poolt ühe vähese eestlasena „Hall of Fame“ nimekirja ning on The Legal 500 poolt soovitatud praktik EL-i õiguse ja konkurentsiõiguse valdkonnas Eestis.

Publikatsioonid 

Carri Ginteri artikleid Euroopa õiguse ja siseriikliku õiguse teemadel on avaldanud mitmed tunnustatud erialaajakirjad nagu European Law Review, European Competition Law Review, European Journal of Law Reform ning ajakiri Juridica.  Ta on koostanud eestikeelse raamatu „Euroopa Liidu ja Eesti konkurentsiõigus“, mis ilmus 2007. aastal. Tema juhendamisel on kaitstud kümneid väitekirju.

Viited

Välislingid 

 Carri Ginter Google Scholar lehekülg

 Carri Ginter ResearchGate lehekülg

 Carri Ginter Acadamia.edu lehekülg

 Publikatsioonide loetelu

Artiklid ja intervjuud 
Carri Ginter: Jäätmevedu ei tohi kujundada hirm Savisaare või Sarapuu ees" (19.03.2018, Pealinn)

Kes koolitab lääne spetside lapsi? (20.02.2018, Eesti Päevaleht)

Carri Ginteri õiguslik analüüs: hümni väärkasutajad aastaks istuma (19.02.2018, Postimees)

Carri Ginter: riik on tööandjana palgaturul tõsine konkurent (05.12.2017, Postimees)

Advokaadid vastuseks Reinsalule: millal kindlustusseltsid viimati terrorismi või raskete kuritegudega võitlemise eest vastutavad olid? (24.11.2017, Eesti Päevaleht)

Carri Ginter: president peab saama valitud (11.10.2017, Postimees)

Carri Ginter: alkoholitarbijatest riigiriisujad Läti piiril (06.07.2017, Postimees)

Vandeadvokaat minister Ossinovskile: täiesti moraalne on käia naaberriigis neid asju hankimas, mis on oma riigis kallimad (14.01.2017, Delfi Ärileht)

Ossinovski, lõpetage moraalilugemine (13.01.2017, Äripäev)

Carri Ginter: miks britid ei lahkumisavaldusega ei kiirusta (05.10.2016, Postimees)

Allar Jõks, Carri Ginter: 2016 – eestlase piitsaga kasvatamise aasta (05.01.2016, Postimees)

Carri Ginter: miks me siis ikka ei tohi anda rahvuslikule lennukompaniile rahalist toetust? (06.11.2015, Postimees)

Päevaintervjuu: radikaalsed rahvale arusaamatud sammud toodavadki radikaalsust (25.06.2015, Postimees)

Allar Jõks, Carri Ginter: kriis on «läbi», trikitamine jätkub (15.06.2015, Postimees)

ENSV taassünd: ettevõtlus on jälle karistatav (12.12.2014, Delfi Ärileht)

Kadri Härginen, Carri Ginter: prügisõjas pantvange ei võeta ehk milleks Eestile omavalitsused (25.09.2014, Postimees)

Teie prügi, meie kuld ehk omavalitsuste vastulöök prügisõjas (18.09.2014, Delfi Ärileht)

Carri Ginter: Euroopa Parlament tasakaalustab liikmesriikide valitsusi (08.03.2014, Delfi)

Allar Jõks, Carri Ginter: põhiseadus alistas teerulli 1:0 (09.01.2014, Postimees)

Carri Ginter: 2013 kui olukorraga leppimise aasta (25.12.2013, Postimees)

Allar Jõks ja Carri Ginter: Kodanik ei ole möku (16.10.2013, Delfi)

Tippjuristid: finantskriis on ka põhiseaduskriis (16.12.2011, Postimees)

Carri Ginter: presidendi põhjendamatu rünnak (01.04.2011, Postimees)

Sündinud 1978
Eesti juristid
Eesti advokaadid
Tartu Ülikooli õppejõud